open-index/open-wikipedia-markdown huggingface dataset:
Blokkhaugen skole

**Blokkhaugen skole** er en kommunal ungdomsskole på Ulset i Åsane bydel i Bergen. Skolen ble etablert i 1976, og har plass til 350 elever fra barneskolene Rolland, Ulsetskogen og Haukedalen.

## Historie
Bydelen Åsane, nord for Bergen, var egen kommune før den ble sammensluttet med Bergen kommune i 1972. Allerede den 30. januar 1967 vedtok Åsane kommunestyre å bygge ny skole i Myrdalsskogen. Men først i 1976 sto bygget klart til bruk. Bygget er tegnet av arkitekt Sigmund Myking. I 1998 fikk skolen et påbygg. Fasaden ble pusset opp i 2009 etter at Bergen kommune satte i gang et storstilt prosjekt for å fjerne noe av vedlikeholdsetterslepet ved skolene.

## Prosjekter
I 1993 markerte skolen seg med å starte Posidriv. Prosjektet skulle motivere enkeltelever med ulike tilpasningsvansker, og føre til mestring, selvtillit og tro på egne verdier. Elevene deltar to dager i uken, der de får et tilpasset pedagogisk tilbud og deltar i ulike aktiviteter der friluftsliv er en del av prosjektet. Tiltaket var vellykket og ble utvidet til andre skoler. Administrasjonen av prosjektet ble da overtatt av andre.

## Arkivet
Arkivet etter Blokkhaugen oppbevares ved Bergen Byarkiv, og inneholder materiale fra 1976 til 2007. Her finnes opplysninger om elever og ansatte, skolens daglige drift og undervisning.

## Referanser


## Litteratur
* Brosjyren «Blokkhaugen skole», finnes i skolens arkiv.

## Eksterne lenker
* 
* Blokkhaugen skole - oppslagsverket oVe, artikkel av  Gjertrud Beate Eidsheim, Bergen Byarkiv.
Haukedalen skole

**Haukedalen skole** er en kommunal barneskole på Ulset i Åsane bydel i Bergen kommune.

## Historie
Skolen ble innviet i 1973, og arkitekten var Peder Ristesund. Da skolebygningen sto ferdig inneholdt den 18 undervisningsrom, tre grupperom og huset 410 elever. Haukedalen var en barne- og ungdomsskole frem til 1991. Skolen ble utvidet i 1996 med et nybygg for SFO kalt "Haukeredet", tegnet av Origo arkitektgruppe A/S. 

På grunn av plassmangel på Haukedalen ble det opprettet en grendaskole på Skinstø i 1981, tegnet av arkiktekt Bengt Nyquist. Skinstø skole lå i Myrdalskogen 387, og ble administrert av Haukedalen skole under en felles rektor. Elevtallet var på det meste 75 (2009). Grendeskolen ble vedtatt nedlagt i 2016, og revet året etter. Skolebygget på Skinstø inneholdt to undervisningsrom og et grupperom. 

Haukedalen skole har et felles skolekorps med Ulsetskogen skole (øvelsene foregår her) som heter Åsane Janitsjar, Korpset rekrutterer også fra Rolland skole, Kalvatræet skole og Eidsvåg skole.
 
Arkivet etter Haukedalen skole er oppbevart ved Bergen Byarkiv. Dokumentasjon om aktiviteter med tilknytning til skolen finnes i arkivet etter 17. mai-komiteen for Ulset.

## Referanser


## Litteratur
* Bergen byleksikon, annen utgave, Oslo 2009

## Eksterne lenker
* 
* Bergen byleksikon på nett, om Haukedalen skole
* Haukedalen skole - oppslagsverket oVe, artikkel av  Vebjørn Elvebakk, Bergen Byarkiv.
Åsanehallen

**Åsanehallen** er en idrettshall som ligger på Ulset i Åsane bydel i Bergen i Vestland fylke. Åsanehallen har et areal på 550 m². Den ble åpnet 18. november 1988 etter at Herman Friele syntes at kulturmulighetene i Bergen var for lite fleksible.
Sjømilitære Samfunds medalje for besvarelse av prisoppgave

**Sjømilitære Samfunds medalje for besvarelse av prisoppgave** er en norsk utmerkelse innstiftet av Sjømilitære Samfund i 1890. Medaljen med pengepremie følger som belønning for besvarelse av den prisoppgave Sjømilitære Samfund utlyser. Medaljen er godkjente av Forsvaret for bruk på norsk militæruniform.

## Utforming
Sjømilitære Samfunds medalje for besvarelse av prisoppgave er utført i gull eller sølv. På forsiden har medaljen motiv med Norges riksvåpen med krone satt over et arrangement av korslagte flagg, anker, tauverk og forskjellige våpen. Etter unionsoppløsningen i 1905 fikk medaljen ny utforming med Norges nye riksvåpen. Innskriften «GLORIA CORONAT OPUS» (*æren kroner verket*) er plassert i en bue øverst på medaljens forside. Baksiden har en krans av eikeløv og grankvister. Inne i kransen står innskriften «SJØMILITÆRE / SAMFUNDS / PRISOPGAVE»  fordelt over tre linjer. Utformingen tilsvarer Sjømilitære Samfunds fortjenstmedalje, bortsett fra at innskriftene er plassert på motsatte sider. Medaljen er opphengt i et blått bånd med kantstriper i gull. 

Medaljen er utført av myntgravør Ivar Throndsen.

## Tildeling
Besvarelse av Sjømilitære Samfunds prisoppgave kan belønnes med gullmedalje, sølvmedalje eller hederlig omtale. Sjømilitære Samfunds medalje for besvarelse av prisoppgave tildeles svært sjeldent. Gullmedaljen er siden 1996 tildelt én gang, sølvmedaljen fem ganger.

## Se også
* Liste over norske dekorasjoner

## Referanser


## Litteratur
*John Monn: «Sjømilitære Samfunds prisoppgave», *Forsvarets Forum*, nr. 11, 1995
*R. Støren og Hans Holst: *Myntgravør Ivar Throndsens medaljer, jetonger og merker*, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937, s. 106

## Eksterne lenker
* Prisoppgaver, Sjømilitære Samfund
*  Oversikt over norske sivile og militære utmerkelser  i *f-xtra*, nr. 1, 2009, bilag til *Forsvarets Forum*, nr. 11, 2009
Caroline Amalie av Danmark

**Caroline Amalie** (Caroline Amalie av Slesvig-Holsten-Augustenborg) (1796–1881) var Christian VIIIs dronning i hans andre ekteskap.

Bryllupet sto på Augustenborg slott den 22. mai 1815. Som dronning ble Caroline Amalie ivrig grundtvigianer og opprettet flere asyler og pleieforeninger. 
Christian døde i 1848, og hun kom til å overleve han med mer enn tretti år. Hun overlevde også sin stesønn Frederik VII med omkring sytten år og så Christian IX bli konge med Christians niese Louise av Hessen-Kassel som dronning. 

Det var lenge et utmerket forhold mellom hennes yngre bror hertug Christian August av Augustenborg og hennes gemal, Christian Frederik. Men da Christian Frederik besteg tronen som Christian VIII i 1839 oppsto det snart uenighet om hertugdømmene og hertugen var en ivrig talsmann for en arverett kongen ikke ville innrømme ham. I denne striden sto Caroline Amalie stilltiende på hertugens side, noe hun innrømmet overfor kongen, som altså – også stilltiende – måtte konstatere at hans egen dronning ikke sto bak ham i denne vesentlige saken. 

Disse forholdene er først nylig kommet for en dag etter utgivelsen av korrespondansen mellom Caroline Amalie og hennes bror.

I brever til svigerinnen i 1861 og 1863 ga Caroline Amalie uttrykk for at hun nå forsto hva hennes avdøde ektefelle hadde stått oppe i og at hun inderlig angret sitt standpunkt.

Caroline Amalie er gravlagt i Roskilde domkirke ved siden av sin mann.

## Foreldre
Fredrik Kristian II av Holstein-Augustenburg (1765&ndash;1814): dansk hertug. Han huskes som en kulturpersonlighet, som virket ivrig for høyere utdannelse, inntil han i 1810 kom i konflikt med det danske kongehuset.

Louise Augusta (1771&ndash;1843): dansk prinsesse; datter av dronning Caroline Mathilde og antagelig Struensee. Hun giftet seg i 1786 med hertug Frederik Kristian av Augustenborg, men forble det danske kongehus tro under striden mellom ektefellen og broren Frederik VI. I sitt ekteskap ble hun mor til tre barn, Caroline Amalie, Christian August (hertug av Augustenborg) og Frederik Emil («Prinsen av Nør»).

## Stamtavle

## Referanser


## Litteratur
* 
* 
* Alexander Thorsøe, 

## Eksterne lenker
* 
* Biografi på Dansk Kvindebiografisk Leksikon
* Caroline Amalies statue i Kongens Have (Vilhelm Bissen og Hans Jørgen Holm, 1893)
Cro-Mags

**Cro-Mags** er et amerikansk hardcore punk band fra New York. De var et av de første hardcore bandene til å bli assosiert med Hare Krishna-bevegelsen.

## Historie

Cro-Mags ble startet av bassist Harley Flanagan. Etter å ha spilt et par konserter med Eric Casanova på vokal så rekrutterte Flanagan etterhvert kompisen sin John Joseph som ny vokalist. Sammen etablerte de et band med Parris Mitchell Mayhew på gitar, Mackie Jayson på trommer og etterhvert Doug Holland fra bandet Kraut på gitar. Dette er bandet sin mest klassiske besetning og den de fleste refererer til når en snakker om Cro-Mags. Det var denne besetningen som spilte inn debutalbumet The Age of Quarrel i 1986. Albumet står i dag som en av de aller viktigste amerikanske hardcore-utgivelsene noensinne. Bandet opplever stor oppmerksomhet p.g.a. The Age of Quarrel og reiser bl.a. på turnéer med band som Motörhead og Megadeth. Men det er også på dette tidspunktet at konfliktene og motsetningene som blir å prege resten av Cro-Mags sin historie for alvor bryter ut. Resultatet blir at Joseph slutter rett før innspillingen av oppfølgeralbumet, Jayson følger etter. Med ny trommeslager og Flanagan som vokalist ser albumet Best Wishes dagens lys en gang i 1989. Best Wishes er mer metal-orientert og bandet har bevegd seg noe bort fra hardcore punk røttene, albumet er desto mer Hare Krishna-orientert. Coveret er et populært bilde av Narasimha som bandet har fått bruke med ISKCON sitt samtykke. Tekstene er også i større grad sentrert rundt spiritualitet og vegetarianisme. Et par år senere så returnerer Joseph til bandet og spiller inn skivene Alpha Omega og Near Death Experience. I 2000 så kom Flanagan og Mayhew sammen og spilte inn albumet Revenge uten Joseph.

Flanagan og Joseph har i ettertid hatt hver sin utgave av Cro-Mags som de har spilt med parallelt. Ut fra hvem som har hatt rettighetene til navnet så har de gjerne turnert under navn som: "Cro-Mags NYC", "F.V.K. Cro-Mags", "the Age of Quarrel" og nå sist "Cro-Mags (Jam)" som har bestått av Joseph på vokal, Jayson på trommer, Craig Setari fra Sick of It All på bass og A.J. Novello fra Leeway på gitar. "Cro-Mags (Jam)" har blitt beskrevet som det nærmeste en kommer opplevelsen av den originale "the Age of Quarrel" besetningen.

Flanagan har de siste årene konsentrert seg mest om bandet sitt Harley's War. Mayson har vært med i band som Fun Lovin' Criminals og Shelter.

## Konserter i Norge
Cro-Mags har spilt i Norge to ganger:
*første gang var 18. april 2000 på John Dee i Oslo. Frontet av Harley Flanagan.
*andre gang var 6. november 2006 på Sub Scene i Oslo. Frontet av John Joseph.

## Diskografi
*The Age of Quarrel (1986)
*Best Wishes (1989)
*Alpha Omega (1992)
*Near Death Experience (1993)
*Revenge (2000)

## Eksterne lenker
* 
*
Guy Carbonneau

**Guy Carbonneau** (født 18. mars 1960) er en pensjoner profesjonell ishockeyspiller fra Canada. Han spilte i National Hockey League, og var manager for Montreal Canadiens fra 2006, til han fikk sparken den 9. mars 2009. Han er også president i Quebec Major Junior Hockey Leagues Chicoutimi Saguenéens. Datteren hans, Anne-Marie, giftet seg med tidligere lagkamerat fra Dalls Stars, Brenden Morrow, i 2002.

## Spillerkarriere

Carbonneu ble valgt som nummer 44 under 1980 NHL Entry Draft av Montreal Canadiens. Hans sterke spill som defensiv angriper hjalp laget til å vinne Stanley Cupen i 1986, fulgt av tre Frank J. Selke Trophy-siere i 1988, NHL 1989 og 1992. I 1990 ble han valgt som lagkaptein for Canadiens, og ledet laget sitt til nok en Stanley Cup i 1993. Den 19 august 1994 ble han overført til St. Louis Blues, i et bytte med Jim Montgomery. Han spilte der i en sesong før han gikk videre til Dallas Stars. Han fikk sin tredje Stanley Cup i 1999 med Stars, og pensjonerte seg fra å spille etter sesongen 1999-2000.

Carbonneu var en av de mest populære spillerne på Canadiens, og fans ropte "Guy, Guy, Guy!" når han var borti pucken, veldig likt Guy Lafleurs popularitet (Carbonney spilte med ham mellom 1983 og 1985) i hans karriere. Han var også en av de mest beundringsverdige spillerne på Dallas Stars. Etter hans siste kamp fikk han stående applaus, og etter et opprop ble det bestemt at hans spillernummer, 21, ikke skulle brukes den neste sesongen, som et minne.

## Etter spillerkarrieren
I 2005 opprettet Quebec Major Junior Hockey Leage Guy Carbonneau Trophy, som blir delt ut årlig til den spilleren i QMJHL som blir ansett som den beste defensive angrepsspilleren.

Etter å ha jobber som assistent for Michel Therrien med Canadiens mellom 2000 og 2002, byttet Carbonneau tilbake til Dallas Stars, hvor han jobbet som assisterende general manager, fram til han gikk tilbake til Montreal i januar 2006.

Den 14. januar 2006 ble Guy Carbonneau støttetrener for Montreal Canadiens, etter at Claude Julien fikk sparken, mens GM, Bob Gainey, tok over rollen som midlertidig hovedtrener. Carbonneay tok senere over rollen som hovedtrener, etter at laget hadde blitt eliminert fra playoffs. Han var den 28. treneren for Montreal.

Den 30. april 2008 ble han nevnt som kandidat for Jack Adams Trophy, som blir delt ut til den beste hovedtreneren i løpet av året, men tapte med 12 poeng. Vinneren ble Bruce Boudreau, trener for Washington Capitals.

Den 9. mars 2009 fikk Carbonneau sparken som hovedtrener for Montreal Canadiens, med 16 kamper igjen av sesongen. Han ble erstattet av general manager, Bob Gainey.

Den 17. september 2009 fikk Carbonneau stilling som en av analytikerne for CBC Sports sitt program, *[[Hockey Night in Canada]]*.

## Karrierestatistikker
### Spillerkarriere

### Trenerkarriere

## Referanser


## Eksterne lenker
* 
* Genealogy: Guy Carbonneau
John Anderson (skuespiller)

**John Anderson** (født 20. oktober 1922 i Clayton i Illinois, død 7. august 1992 i Sherman Oaks i California) er en amerikansk skuespiller, som er mest kjent for sin rolle som Harry Jackson i TV–serien MacGyver.

## Referanser


## Eksterne lenker
*
Space Cowboy

**Nick Dresti** (født 5. mars 1975), bedre kjent under artistnavnet **Space Cowboy**, er en fransk pop/dance-artist, DJ, plateprodusent og sanger. Han har jobbet mye med Lady Gaga.

## Eksterne lenker
* 
* 
*
Liste over borgermestre i Funningur

**Liste over borgermestre i Funningur**. Funnings kommuna ble opprettet i 1906. Gjáar kommuna ble utskilt fra Funnings kommuna i 1948. I 2009 ble Funnings kommuna innlemmet i Runavíkar kommuna, mens Gjáar kommuna hadde gått til Sunda kommuna.

## Referanser
Raptorex

* *Raptorex kriegsteini*

***Raptorex*** var en gruppe dinosaurer i familien tyrannosauridae. Det eneste oppdagede fossilet består av et enkelt ungt eksemplar, trolig avdekket i Mongolia, eller muligens nordøst i Kina. Arten går under det latinske navnet *R. kriegsteini*, og ble beskrevet  av Paul Sereno i 2009. Navnet er avledet fra latin *raptor*, som betyr «røver», og *rex*, «konge». Den er oppkalt for å hedre Roman Kriegstein, en overlevende etter Holocaust, hvor sønnen Henry Kriegstein donerte eksemplaret til University of Chicago for vitenskapelige studier. Det har lenge vært foreslått at *R. kriegsteini* var kun en ung *[[Tarbosaurus]]*, men nyere forskning peker mot at den var sin egen art.

Raptorex ligner på *[[Tyrannosaurus rex]]*, men var kun 2,5 meter lang og knappe 80 kg tung.

## Referanser


## Eksterne lenker
*
Astyages

**Astyages** (avsatt 550 f.Kr.) var den siste mediske kongen. Han etterfulgte sin far Kyaxares. 

Han var ifølge flere kilder morfar til Kyros den store av Persia som etter hvert skulle bli hans verste fiende. Astyages var medisk mens Kyros var halvt persisk og halvt medisk. Astyages beordret også å drepe Kyros. Kyros tok herredømmet og gjorde riket til det første persiske riket.

## Referanser


## Kilder
* 
* 
* 

## Eksterne lenker
*
Gary Holt (ishockeyspiller)

**Gary Holt** (født 1952) er en pensjonert profesjonell ishockeyspiss fra Canada, som spilte 101 kamper i National Hockey League for Cleveland Barons og California Golden Seals. Holt bor for tiden i Spokane, Washington.

## Referanser


## Eksterne lenker
*
Liste over borgermestre i Miðvágur

**Liste over borgermestre i [[Miðvágs kommuna]]** på Færøyene.

1. januar 2009 ble kommunen slått sammen med Sandavágs kommuna til Vága kommuna, se Liste over borgermestre i Vágar.
Felix Endrich

**Felix Endrich** (født 5. desember 1921, død 31. januar 1953) var en sveitsisk bobkjører som deltok i de olympiske vinterleker 1948 i St. Moritz og 1952 i Oslo.

Endrich ble olympisk mester i bobsleigh under Vinter-OL 1948 i St. Moritz. Sammen med Friedrich Waller vant han toerbob foran et annet lag fra Sveits og USA

Endrich døde under verdensmesterskapet i bobsleigh i Garmisch-Partenkirchen i 1953. Han kjørte over vallen og krasjet i et tre med en firerbob. Endrich hadde giftet seg mindre enn to måneder før ulykken og hans nygifte kone var til stede da han krasjet. To uker tidligere hadde han blitt verdensmester i toerbob.

## OL-medaljer
* 1948  St. Moritz -  **Gull** i bobsleigh, toerbob  Sveits

## Eksterne lenker
*
Paul Eberhard

**Paul Hans Eberhard** (født 30. oktober 1917) er en sveitsisk bobkjører som deltok i de olympiske vinterleker 1948 i St. Moritz.

Waller vant en olympisk sølvmedalje i bobsleigh under Vinter-OL 1948 i St. Moritz. Sammen med Fritz Feierabend kom han på andreplass i toerbob bak sine landsmenn Friedrich Waller og Felix Endrich.

## OL-medaljer
* 1948  St. Moritz -  Sølv i bobsleigh, toerbob  Sveits

## Referanser


## Eksterne lenker
*
Vesleelva

**Vesleelva** eller **Veslelva** kan vise til en rekke elver:

* Vesleelva (Soknavassdraget) – i Soknavassdraget i Ringerike kommune, Buskerud
* Vesleelva (Begnavassdraget) – i Begnavassdraget i Ringerike kommune, Buskerud
* Vesleelva (Elverum) – i Elverum kommune i Innlandet
* Vesleelva (Modum) – i Modum kommune i Buskerud
* Vesleelva (Gjøvik) – i Gjøvik kommune i Oppland
* Vesleelva (Sande) – i Sande kommune i Vestfold
* Vesleelva (Bjune i Re) – i Re kommune i Vestfold
* Vesleelva – i Re kommune i Vestfold
* Veslelva (Bærum) – i Bærum kommune i Akershus
* Veslelva (Høyanger) – i Høyanger kommune i Sogn og Fjordane
Fritz Feierabend

**Fritz Feierabend** (født 29. juni 1908, død 25. november 1978) var en sveitsisk bobkjører som deltok i de olympiske vinterleker 1936 i Garmisch-Partenkirchen, 1948 i St. Moritz og 
1952 i Oslo.

Waller vant to olympisk sølvmedaljer i bobsleigh under Vinter-OL 1936 i Garmisch-Partenkirchen. Han kom på andreplass i både toer- og firerbob.

Fire år senere, under 1948 i St. Moritz, kom han sammen med Paul Eberhard kom han på andreplass i toerbob bak sine landsmenn Friedrich Waller og Felix Endrich.

Feierabend vant totalt tolv VM-medaljer, seks gull-, tre sølv- og tre bronsemedaljer i perioden 1939 til 1955.

## OL-medaljer
* 1936  Garmisch-Partenkirchen -  Sølv i bobsleigh, toerbob  Sveits 
* 1936  Garmisch-Partenkirchen -  Sølv i bobsleigh, firerbob  Sveits 
* 1948  St. Moritz -  Sølv i bobsleigh, toerbob  Sveits 
* 1952  Oslo -  Bronse i bobsleigh, toerbob  Sveits 
* 1952  Oslo -  Bronse i bobsleigh, firerbob  Sveits

## Referanser


## Eksterne lenker
*
Carassius cuvieri

***Carassius cuvieri*** er en art i karpefamilien. Det er en fisk som lever i ferskvann.
Den blir opptil 35 cm lang. Arten er oppkalt etter den franske anatomen Georges Cuvier.

## Eksterne lenker
*
Jarl av Spencer

**Jarl av Spencer** er en adelstittel i Storbritannia.

## Generelt
Tittlen *jarl av Spencer* ble opprettet den 1. november 1765 for John Spencer, 1. vicomte Spencer, som var oldebarn av John Churchill, 1. hertug av Marlborough. Han hadde den 3. april 1761 mottatt tittelen *Viscount Spencer of Althorp in the County of Northamptonshire* og tittelen *Baron Spencer of Althorp, of Althorp in the County of Northamptonshire*.

Den fremtidige 6. jarl Spencer ble den 19. desember 1905 gjort til *Viscount Althorp, of Great Brington in the County of Northamptonshire*.

Den eldste sønnen med arverett til tittelen som jarl benytter høflighetstittelen vicomte Althorp.

Jarlene av Spencers sete er Althorp i Northamptonshire. Familiens eiendommer innbefatter større landeiendommer i andre deler av landet, slik som landsbyen North Creake i Norfolk.

Diana, fyrstinne av Wales var den yngste datter av John Spencer, 8. jarl Spencer.

## Liste over vicomter Spencer (1761)
*John Spencer, 1. vicomte Spencer (1734–1783) (gjort til jarl Spencer i 1765)

## Liste over jarler av Spencer (1765)
*John Spencer, 1. jarl Spencer (1734–1783)
*George Spencer, 2. jarl Spencer (1758–1834)
*John Spencer, 3. jarl Spencer (1782–1845)
*Frederick Spencer, 4. jarl Spencer (1798–1857)
*John Spencer, 5. jarl Spencer (1835–1910)
*Charles Spencer, 6. jarl Spencer (1857–1922)
*Albert Spencer, 7. jarl Spencer (1892–1975), farfar til Diana, fyrstinne av Wales
*John Spencer, 8. jarl Spencer (1924–1992), far til Diana, fyrstinne av Wales
*Charles Spencer, 9. jarl Spencer (født 1964), bror til Diana, fyrstinne av Wales

Forventet arving: Louis Spencer, vicomte Althorp (født 13. mars 1994)

## Se også
* Diana, fyrstinne av Wales
* Liste over høyadelstitler i Storbritannia
HTC HD2

**HTC HD2**, også kjent som HTC T8585 eller HTC «Leo» er en Windows Mobile-basert mobiltelefon (smartphone) som blir produsert av HTC. Den ble lansert i oktober 2009. 

HD2 er en etterfølger av HTC Touch HD, og er den første windowsbaserte mobiltelefonen som har brukergrensesnittet HTC Sense. Den har en 4,3 tommers kapasitiv berøringsskjerm med multitouch.
Telefonen er videre kjent for å ha et stort utviklermiljø som ennå(Februar 2013) er aktivt. Det kan, pga. innsatsen til dette miljøet, kjøre følgende operativsystem på mobilen hvis man modifiserer den: Ubuntu (skrivebordsutgave), Windows mobile (originalt og modifiserte versjoner), MeGoo, Android(mange forskjellige varianter fra 1.6 til 4.2 Jelly Bean), og versjonene av Windows Phone 7.

## Spesifikasjoner
*Skjerm: 4,3 tommer
*Skjermoppløsning: 480 x 800 (WVGA)
*Styring: kapasitiv berøringsskjerm
*Batteri: 1230 mAh
*Taletid: 380 minutter (GSM), 320 minutter (WCDMA)
*Standbytid: 490 timer (GSM), 390 timer (WCDMA)
*Kamera: 5 megapiksler, autofokus, LED blits
*GPS
*1 GHz Qualcomm prosessor
*RAM: 448 MB
*ROM: 512 MB
*Quadband
*microSD minnekort (max 32 GB)
*Operativsystem: Windows Mobile 6.5 
*Wi-Fi (IEEE 802.11 b/g)
*Bluetooth 2.1
*Standard Micro-USB
*Størrelse: 120,5 mm (h), 67 mm (b) 11 mm (d)
*Vekt: 157 g med batteri

## Eksterne lenker
*
Topplokk

Et **topplokk** er avslutningsdelen i en sylinder i en forbrenningsmotor. I stjernemotorer finnes like mange topplokk som sylindre, mens en V- eller boksermotor har to som vanligvis betjener flere sylindre, i likhet med hva en finner i en rekkemotor. Motorer med variabel kompresjon mangler ekte topplokk. Dette er erstattet med bevegelig motstempel.

Topplokkets funksjon er primært å utgjøre en vegg for brennkammeret i motoren, men der er flere tilleggsfunksjoner som utføres ved en sinnrik kombinasjon av hulrom. Der kan være gjennomstrømning av kjølevæske, smøreolje og drivstoff, samt føringshull for motorens ventilsystem, som i så fall også har ventilsetene i topplokket.

Utforming av topplokkets brennkammer er gjort slik at der oppnås maksimal utskifting av forbrenningsgass mot ny  luft-brennstoffblanding.

Toppakningen er tetningen mellom sylinderdelen (motorblokken) og topplokket.

I hverdagsspråk er topplokk også brukt om hjernekassen/issen.
Sprittusj

**[[Sprittusj]]** eller **permanenttusj** er en tusj- eller merkepenn med filttupp (fibertupp) der fargestoffet er blandet med xylen eller toluen (alkohol eller «sprit»), giftige løsemidler som fordamper lett. Slike penner gir permanent, det vil si vannfast, delvis vaskeekte strek som fester på alt fra papir til glatte, ikke-porøse materialer som plast, glass, metall og stein. Tagging med spritpenner er ofte svært vanskelig å vaske vekk. Innholdet i de tradisjonelle spritpennene er i dag i flere tilfeller erstattet av mindre helseskadelige løsemidler. Det gjelder for eksempel Pantone- og andre markerpenner i mange farger beregnet på profesjonelle designere og illustratører.
Fyrstinnen av Asturias’ pris for enighet

**Fyrstinnen av Asturias' pris for enighet** (spansk: *Premio Princesa de Asturias de la Concordia*) er en pris, som siden 1986 årlig tildeles for innsats for fremme av mellommenneskelig forståelse og fredelig sameksistens, for bidrag i kamp mot urettferdighet, fattigdom, sykdom og uvitenhet, for forsvar av frihet eller for arbeid som har bidratt til å øke kunnskap eller beskyttet og bevart menneskehetens fellesarv. Den er en del av en Fyrstinnen av Asturias-prisene. De deles ut årlig i Oviedo.

Prisen ble etablert i 1986 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.

Prisen består av en skulptur laget av kunstneren Joan Miró og et pengebeløp på  euro.

## Mottagere av Fyrstinnen av Asturias' pris for enighet

## Referanser


## Eksterne lenker
* Prínce of Asturias Laureates for Concord, oversikt over mottagere fra Fundación Príncipe de Asturias
Hoffa

***Hoffa*** er en amerikansk biografisk dramafilm fra 1992 regissert av Danny DeVito. Filmen handler om den omstridte amerikanske fagforeningslederen Jimmy Hoffa som forsvant i 1975. Rollen som Hoffa spilles av Jack Nicholson, mens andre sentrale roller spilles av Danny DeVito, John C. Reilly, Robert Prosky, Kevin Anderson, Armand Assante og J. T. Walsh. 

*Hoffa* ble ingen publikumssuksess, hverken i USA eller andre land. Den fikk blandet mottakelse av kritikerne.

## Handling
Filmen skildrer livet til den mektige Teamster-sjefen Jimmy Hoffa, hvis turbulente karriere gikk over 40 år – fra hans lidenskapelige kamp for makt til hans siste gåtefulle fall og mystiske forsvinning i 1975.

Filmen baserer seg på den antagelsen at Hoffa ble drept av Mafiaen - og mer enn antyder at forbindelsene mellom ham og mafiaen var tette.

## Om filmen

### Økonomi og popularitet
*Hoffa* ble en kommersiell fiasko. Den innbrakte bare $29 millioner på verdensbasis, hvorav $24 millioner i USA. 

Produksjonskostnadene var på $35 millioner.

### Anmelderne
Den fikk blandet mottakelse av kritikerne, noe som gjenspeiles i at den har fått 54 % på Rotten Tomatoes og 50% på Metacritic. Den amerikanske filmanmelderen Roger Ebert var blant de mest begeistrede og gav den 3,5 av 4 stjerner, mens Leonard Maltin gav den 2,5 av 4 stjerner.

*[[Dagsavisen]]* gav den terningkast fire, mens *[[VG]]*, *[[Aftenposten]]* og *[[Dagbladet]]* gav den terningkast tre.

Filmnettstedet CINERAMA gav den terningkast fire i 2008 og skrev: «*Det skal jo ikke legges under en stol at dette er en forestilling som styres av den godeste Jack Nicholson. Hans prestasjon som Jimmy Hoffa er bemerkelsesverdig og samtidig beundringsverdig*».

### Priser
*Hoffa* ble nominert til to Oscar-priser (foto og make-up). Jack Nicholson ble nominert til både en Golden Globe og en Razzie Award for henholdsvis beste- og verste mannlige hovedrolle. Danny DeVito ble nominert til Gullbjørnen (ved Filmfestivalen i Berlin) og en Razzie Awards, for henholdsvis beste- og verste regi. Filmens fotograf (Stephen H. Burum) ble tildelt en ASC Award av American Society of Cinematographers.

## I rollene
* Jack Nicholson: Jimmy Hoffa
* Danny DeVito: Bobby Ciaro
* John C. Reilly: Pete Connelly
* J. T. Walsh: Frank Fitzsimmons
* Kevin Anderson: Robert F. Kennedy
* Paul Guilfoyle: Ted Harmon
* John P. Ryan: Red Bennett
* Robert Prosky: Billy Flynn
* Armand Assante: Carol D'Allesandro
* Natalia Nogulich: Jo Hoffa
* Cliff Gorman: Solly Stein

## Referanser


## Eksterne lenker
*
Jordskip

Et **jordskip** (engelsk: earthship) er en type passivt hus laget av naturlige og resirkulerte materialer. De er designet og markedsført av Earthship Biotecture i Taos, New Mexico. Hjemmene er først og fremst konstruert for å fungere autonomt og er laget av jordfylte bildekk. De utnytter termisk masse for å naturlig regulere innendørs temperatur. De har også vanligvis sin egen naturlige ventilasjon. Jordskip er vangligvis ikke koblet til noe lysnett og man søker å begrense avhengigheten av offentlig kraftforsyning og bruken av fossilt brensel.

Jordskip er bygget for å utnytte de tilgjengelige lokale ressurssene, særlig solenergi. For eksempel er vinduene bygget på solsiden av huset for å slippe inn lys og varme. Bygningen er ofte bygget i hesteskoform for å få fullt utbytte av naturlig lys, særlig i vintermånedene. På samme måte gir de tykke ytre veggene effektiv beskyttelse mot solen.

Innvendig er de ikke-bærende veggene ofte laget i honningkubemønster av resirkulerte kanner og betong. Disse refereres til som «tinnboksvegger». Disse er vanligvis dekket av tykke lag med stukkatur.

Taket på et jordskip er ofte tykt foret med jord eller adobe for å utnytte energi mer effektivt.

## Eksterne lenker
* 
* NaveTierraMDQ, Project in Mar del Plata, Prov. Buenos Aires, Argentina
HTC Touch Pro

**HTC Touch Pro** er en Windows Mobile-basert mobiltelefon (smartphone) som blir produsert av HTC. Den ble lansert høsten 2008. 

HTC Touch Pro er nært beslektet med Sony Ericsson Xperia X1. Touch Pro er en etterfølger av HTC TyTN II, og ble etterfulgt av HTC Touch Pro2 høsten 2009. Den har berøringsskjerm, med grunnleggende knapper foran, og utskyvbart fullt QWERTY-tastatur. Menysystemet er HTCs Touch Flo 3D, det samme som også bl.a. HTC Touch Diamond har. 

## Spesifikasjoner
*Skjerm: 2,8 tommer touchskjerm
*Skjermoppløsning: 640 x 480
*Styring: berøringsskjerm (TouchFLO™ 3D interface), femveis navigasjon, QWERTY tastatur
*Batteri: 1340 mAh
*Taletid: 485 minutter (GSM), 397 minutter (WCDMA)
*Standbytid: 406 timer (GSM), 503 timer (WCDMA)
*Kamera: 3,15 megapiksler, autofokus (sekundærkamera: 640 x 480)
*GPS
*528 MHz Qualcomm prosessor
*RAM: 288 MB
*ROM: 512 MB
*Quadband
*microSD minnekort 
*Operativsystem: Windows Mobile 6.1 
*Wi-Fi (IEEE 802.11 b/g)
*Bluetooth 2.0
*Mini USB (HTC ExtUSB)
*Størrelse: 102 mm (h), 51 mm (b) 18 mm (d)
*Vekt: 165 g med batteri

## Referanser


## Eksterne lenker
* HTC produktside
Heini Meng

**Heinrich «Heini» Meng** (født 20. november 1902) var en sveitsisk ishockeyspiller som deltok i de olympiske vinterleker 1928 i St. Moritz.

Meng vant en olympisk bronsemedalje i ishockey under vinter-OL 1928 i St. Moritz. Han spilte på det sveitsiske laget som kom på tredjeplass i OL-turneringen bak Canada og Sverige. Sveits' resultat i finalerunden, som besto av fire lag, var seier med 4-0 over Storbritannia og tap med 0-4 mot Sverige og 0-13 mot Canada. OL-turneringen i ishockey 1928 var også både det tredje verdens- og det trettende europamesterskapet i ishockey.

## OL-, VM- og EM-medaljer
* OL 1928  St. Moritz -  Bronse i ishockey,  Sveits
* VM 1928  St. Moritz -  Bronse i ishockey,  
* EM 1928  St. Moritz -  Sølv i ishockey, 

## Referanser


## Eksterne lenker
*
Sloppy joe

**Sloppy joe** er en amerikansk matrett som består av kjøttdeig, løk, tomatsaus eller ketchup og andre smakstilsetninger, servert på hamburgerbrød.

Den originale Sloppy joe ble angivelig funnet opp i *Sloppy Joe's Bar* i Key West.  Dette var en av de barer besøkt av Ernest Hemingway. Den ble i 2006 oppført på USAs National Register of Historic Places.

## Eksterne lenker
*
Vilhelm V av Oranien

**Vilhelm V** (1748–1806) var den siste stattholderen i De forente Nederlandene. 

I 1751 etterfulgte han sin far Vilhelm IV, men sto først under formynderskap av sin mor Anna av Hannover. 

Han er kjent for å ha motsatt seg alle reformer. Etter den franske revolusjon var han med i den første koalisjonskrigen mot Frankrike. Han ble styrtet da franskmennene etter en oppstand okkuperte landet. I 1795 flyktet han med sin familie til Storbritannia.

## Referanser
Nils T. Bjørke

**Nils T. Bjørke** (født 1959) er en norsk politiker (Senterpartiet), gårdbruker og organisasjonsmann. Han var stortingsrepresentant for Hordaland fra 2017 til 2025, medlem av Stortingets kontroll- og konstitusjonskomité og næringskomiteen. 2021–2025 var han andre visepresident i Stortingets presidentskap.  

Han driver gården Bjørke på Voss med melkeproduksjon og travhestoppdrett. Bjørke var leder i Norges Bondelag fra 2009 til 2014, etter å ha vært nestleder i ett år. Bjørke har tidligere vært leder i Hordaland Bondelag, leder i Voss Bondelag, tillitsvalgt i Norges Bygdeungdomslag og listekandidat til Hordaland fylkesting for Senterpartiet.

Bjørke har sterke familierøtter i politikken. Hans bestemor var Karen Grønn-Hagen, og hans oldefar var Olaf Josefson Bjørgum.

## Referanser


## Eksterne lenker
*
Vilhelm II av Oranien

**Vilhelm II av Oranien** (født 27. mai 1626 i Den Haag i Nederlandene, død 6. november 1650 samme sted) var stattholder i Nederland fra 14. mars 1647 til sin død. Hans eneste barn, også ved navn Vilhelm, skulle senere herske som William III av England og Irland, og som William II i Skottland.

## Liv og virke
### Bakgrunn
Vilhelm var sønn av stattholderen Fredrik Henrik av Oranien. Vilhelm I av Oranien var blitt etterfulgt i stillingen som stattholder og militær kommandant av sin sønn Moritz av Nassau, som i sin tur ble etterfulgt av sin bror Fredrik Henrik. Vilhelm IIs forfedre styrte sammen med Staten-Generaal, en forsamling av representanter for hver og en av de sju nederlandske provinsene men oftest dominert av den største og rikeste provinsen, Holland.

2. mai 1641 giftet Vilhelm seg med Maria Henrietta Stuart, eldste datter av Karl I av England og Henrietta Maria, i Chapel Royal i Whitehall Palace i London.

### Stattholder
Ved farens død i 1647 overtok Vilhelm II både farens arvetitler og de embeder han var blitt valgt til, som stattholder av fem av de syv provinser i Nederlandene: Holland, Zeeland, Utrecht, Guelders og Overijssel.

I 1648 motsatte han seg godkjenningen av freden i Westfalen, til tross for at denne erkjente Nederlands selvstendighet. Vilhelm førte i hemmelighet egne forhandlinger med Frankrike om å utvide sitt territorium under en sentralisert regjering. Dessuten arbeidet han for at hans svoger Karl II av England skulle gjeninnsettes på den engelske tronen.

I 1650 ble Vilhelm II innblandet i en bitter krangel med provinsen Holland og de mektige kjøpmennene i Amsterdam, som Andries Bicker og Cornelis de Graeff, om troppereduksjoner etter freden i Westfalen. Vilhelm var imot å skjære ned på hæren ettersom det ville redusere makten hans. Dette førte til at Vilhelm satte mange medlemmer av provinsforsamlingen (blant annet Jacob de Witt) i fengsel i borgen Loevestein. Dessuten sendte han sin fetter Willem Frederik av Nassau-Dietz med en hær på 10&nbsp;000 mann med formål å innta Amsterdam. Dette ble forhindret av dårlig vær.

Etter å ha tjent som stattholder i Holland, Zeeland, Utrecht, Guelders og Overijssel i bare tre år, døde han av kopper i 1650. Sønnen Vilhelm ble født en uke etter hans død. Dette ble starten på den Første Stattholderløse Perioden for provinsene Holland, Zeeland, Utrecht, Guelders og Overijssel. Sønnen etterfulgte ham i 1672 som stattholder, og ble i 1689 også konge av England.

Vilhelm II ligger gravlagt i Nieuwe Kerk i Delft.

## Referanser


## Litteratur
* 
* Uwe Schögl (Red.): *Oranien. 500 Jahre Bildnisse einer Dynastie aus der Porträtsammlung der Österreichischen Nationalbibliothek, Wien und der Niederländischen Königlichen Sammlung Den Haag. (Ausstellung vom 1. Februar bis 19. März 2002, Camineum der Österreichischen Nationalbibliothek, Wien).* Österreichische Nationalbibliothek u. a., Wien 2002, ISBN 3-01-000028-6, s. 68–71.
HTC Blue Angel

**HTC Blue Angel** er en Windows Mobile-basert mobiltelefon (smartphone) som ble produsert av HTC. Den ble lansert høsten 2004. 

Den er også solgt som bl.a. O2 XDA IIs, Orange SPV M2000, Dopod 700, Qtek 9090, T-Mobile MDA III og Siemens SX66. Vodafone solgte også en oppdatert versjon fra juli 2005 under navnet *Vodafone v1620*, som hadde en 520 MHz prosessor. 

## Spesifikasjoner
*Skjerm: 3,5 tommer touchskjerm
*Skjermoppløsning: 240 x 320
*Batteri: 1490 mAh
*Kamera: VGA (640 x 480)
*400 MHz prosessor
*RAM: 128 MB
*ROM: 96 MB
*MMC minnekort 
*Operativsystem: Windows Mobile 2003
*Wi-Fi (IEEE 802.11 b/g)
*Bluetooth og infrarød port
*Størrelse: 125 mm (h), 72 mm (b) 19 mm (d)
*Vekt: 205 g med batteri

## Eksterne lenker
* PDAdb - ''Detailed Technical Specifications of Qtek 9090 (HTC Blue Angel)''
* PDAdb - ''Vodafone v1620 (HTC Blue Angel Refresh) Specs''
* The Register – ''HTC 'Blue Angel' Wi-Fi PocketPC phone''
RAF Brize Norton

**RAF Brize Norton** er Royal Air Forces største flystasjon. Den er beliggende i Oxfordshire, ca. 100 km vest-nordvest for London i Storbritannia. Stasjonen ble åpnet i 1937.

Flystasjonen er base for transportfly, lufttanking og fallskjermopplæring. RAFs tunge transportfly, C-17 Globemaster, er stasjonert her, i tillegg til Lockheed Tristar og Vickers VC-10 tankfly. Rundt 3&nbsp;900 militære er stasjonert ved basen, i tillegg arbeider over 600 sivile her.

## Eksterne lenker
*
Ving modellflyklubb

**Ving modellflyklubb** (**Vingmfk**) er en klubb for barn og voksne som liker å holde på med modellfly. Noen er nybegynnere, mens andre andre flyr systematisk for å trene til NM. Felles for alle er at de har det trivelig. Stemningen på stripa preges av hjelpsomhet og trivelig prat over en kopp kaffe. En tur på stripa med er en fin pause i en ellers hektisk hverdag. På stripa holder vi på med mange forskjellige typer modellfly og helikopter.

## Historie
Klubben ble stiftet i 1970. Det første årene fløy man etter at kornet var slått om høsten og om vinteren. 
Senere ble det etablert en fast flyplass som kan brukes hele året. I starten ble det brukt fly med motorer 
som gikk på fuel. En blanding av Nitrometan, Metanol og olje. De fleste av klubbens medlemmer fly nå med elektro. Klubben har ca. 50 medlemmer (2009).

## Flyplass
Klubben har flyplass ved Vettre skole i Asker kommune.Stripa er en 40x80 meter gress bane. Om sommeren klipper vi gresset 2-3 ganger i uka. Maksimal støy på fly er 75dba på 10 meters avstand.

## Opplæring
Klubben har et eget skolefly som brukes til opplæring av nye medlemmer. Flyet kontrolleres av to radioer. 
Instruktøren kan ta over kontrollen når det er nødvendig. Dette gjør opplæringen trygg og effektiv.

## Nettsted
* Vingmodellfly klubb
 
## Eksterne lenker
* Samlingspunkt for modellflyging i Norge
* Websidene til Modellflyseksjonen i Norges Luftsportforbund 
* Websidene til den internasjonale luftsportsorganisasjonen (FAI) 
* Websidene til Modellfly.no med en god begynnerguide
Frankrike under Vinter-OL 1948

**Frankrike under Vinter-OL 1948**. Trettiseks sportsutøvere fra Frankrike, tjueni menn og sju kvinner, deltok i sju sportsgrener under Vinter-OL 1948 i St. Moritz. Frankrike kom på femteplass med to gull-, en sølv- og to bronsemedaljer. Alle medaljene ble vunnet i alpint.

## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Föroya Bjór

**Föroya Bjór** er et bryggeri i Klaksvík på Færøyene. Bryggeriet produserer øl og brus. Det har også et brennevinsdestilleri. Föroya Bjór er organisert som et familieeid aksjeselskap.

## Historie
Bryggeriet ble etablert i 1888 av Símun F. Hansen, kalt Símun í Vági. Han hadde gått i lære som baker i Danmark, hvor han også lærte å brygge øl. Föroya Bjór ble Færøyenes andre bryggeri, etter Restorffs Bryggjarí i Tórshavn. Bryggeriet har siden vært i Waag-familiens eie. Bryggerimester Annika Waag er fjerde generasjon.

Bryggeriet klarte seg gjennom forbudstiden på Færøyene ved å produsere lettøl og brus.

Da Restorffs Bryggjarí gikk konkurs i 2007, kjøpte Föroya Bjór rettighetene til en del av deres produkter.

I 2009 begynte bryggeriet å eksportere til Island. Det driver også en viss eksport til Danmark og Norge.

## Referanser


## Eksterne lenker
*
Rory Thost

**Rory Thost** (født 18. november 1991) er en amerikansk skuespiller som spilte rollen som Bradley Benjamin Farmer i The Disney Channels TV-show *[[Phil of the Future]]*.
Han spilte også Peppermint Patty i *[[He's A Bully, Charlie Brown]]*. I *[[Robot Chicken]]*-episoden «Vegetable Funfest» spilte han Charlie Brown og Linus Van Pelt. Han spilte senere «Young Carter» i *[[A Cinderella Story]]*.

## Eksterne lenker
*
Arkeologiåret 1963

**Arkeologiåret 1963** er en oversikt over blant annet utgravninger, fødte og avdøde personer med tilknytning til arkeologi i 1963.

## Utgravninger
* Utgravninger av Eshmuntempelet ledet av Maurice Dunand begynner (fortsetter til 1970-årene).
* Utgravninger av Masada ledet av Yigael Yadin begynner (fortsetter til 1965).

## Publiseringer
* Kenneth Hudson - *Industrial Archaeology: an introduction*.

## Funn
* Krigeren fra Hirschlanden.
* Hal Ball finner Mayafunnsted i Altun Ha fra luften.
* Neolittisk funnsted i Göbekli Tepe.
* Ferribybåt 3.

## Andre hendelser
* 1. april – En kartlegging av industrielle monumenter for Ministry of Public Building and Works (Storbritannia) starter, ledet av Rex Wailes.
*Lascaux-hulene stenges for publikum. Malt ca. 15&nbsp;000 f.Kr. – 13&nbsp;000 f.Kr. Oppdaget i 1940.
* Den første fylkesarkeolog (county) blir utnevnt i England: B.J.N. (Ben) Edwards i Lancashire.

## Fødsler

|-
|Oktober ||30. || Paul Schubert ||  || klassisk filolog og papyrolog ||align=center| ||align=center| – || 

|November||3. || Michael Baales ||  || oldtidshistoriker ||align=center| ||align=center| – ||
|-
|Desember ||12. || David Vogt ||  || arkeolog ||align=center| ||align=center| – || 

| || ||Carenza Lewis ||  || arkeolog ||align=center|/ ||align=center| – ||

| || ||Richard B. Parkinson ||  || egyptolog ||align=center|/ ||align=center| – ||
|}

## Dødsfall

|-
|Januar ||16. || Magnus Olsen ||  || språkforsker, professor i norrøn filologi og runeforsker ||align=center|84  ||align=center| 1878 || 
|}
* 22. februar – Gian Piero Bognetti, italiensk historiker, akademiker og arkeolog (født 1902)
* 7. april – Amedeo Maiuri, italiensk arkeolog (født 1886)
* 11. juni –
**Alfred V. Kidder, amerikansk arkeolog (Mesoamerika) (født 1885) 
**Friedrich Wagner, tysk klassisk arkeolog (født 1887)
* 23. juni – Frans Blom, dansk oppdager og arkeolog (Maya) (født 1893)
* 12. juli – Ciro Cafforio, italiensk journalist og arkeolog (født 1887)
* 9. oktober – Renato Bartoccini, italiensk arkeolog (født 1893)
* 13. november – Margaret Murray, britisk egyptolog og antropolog (født 1863)
* 13. desember – Josef Keil, østerriksk historiker, epigrafiker og arkeolog (født 1878)
* 19. desember – Alan Gardiner, engelsk egyptolog (født 1879)
* Winifred Lamb, britisk kunsthistoriker, arkeolog, og museumskurator (født 1894)


Magnus_Olsen.jpg|Magnus Olsen(1878–1963)
Paul_Schubert.jpg|Paul Schubert(1963–) 


## Referanser
Almere

**Almere** er en kommune og by i provinsen Flevoland i Nederland. Kommunen grenser til Lelystad og Zeewolde. Byen Almere er delt i flere bydeler som Almere-Centrum, Almere-Haven, Almere-Parkwiijk og Almere-Buiten.

Almere er en av de nyeste byene i Nederland. Det første huset sto først ferdig i 1976, og Almere ble en kommune i 1984. Det er den største kommunen i Flevoland etter innbyggertall og den sjuende største i Nederland. I oktober 2007 la byrådet i Almere frem planer om å utvide byen til 350&nbsp;000 innbyggere innen 2030.

## Historie
Almere ligger i IJsselmeerpolderne og landområdet skulle opprinnelig benyttes til jordbruk. Etter andre verdenskrig ble det i stedet lagt fram planer om å huse noen av innbyggerne i den raskt voksende Amsterdam. To byer i polderne Oostelijk Flevoland og Zuidelijk Flevoland ble derfor planlagt. Byen Oostelijk Flevoland ble Lelystad, og byen Zuidelijk Flevoland ble fremdeles kalt *Zuidweststad* på de første tegningene, men i 1970-årene fikk den navnet *Almere*, som var et tidlig navn på Zuiderzee i middelalderen der byen ligger i dag. De første husene i Almere var ferdig i 1976. Byen ble da fortsatt styrt av *Openbaar Lichaam Zuidelijke IJsselmeerpolders* (Z.IJ.P.), med en Landdrost. I 1984 ble Almere offisielt en kommune. Opprinnelig var det tenkt at Almere skulle være en by med flere sentre, men denne planen ble skrinlagt og i stedet ble nabolag som *Tussen de Vaarten* bygget.

## Referanser


## Eksterne lenker
* 
* Et kritisk syn på Almere
* Kunstsenter i Almere
HTC Canary

**HTC Canary** er en Windows Smartphone-basert mobiltelefon (smartphone) som ble produsert av HTC. Den ble lansert høsten 2002. 

Den er også solgt som bl.a. Dopod 515, Orange SPV og Qtek 6080.

## Spesifikasjoner
*Skjermoppløsning: 176 x 220
*Kamera: Nei, men kan plugges i
*132 MHz prosessor
*Standbytid: 70-100 timer
*Taletid: 3-5 timer
*RAM: 16 MB
*ROM: 32 MB
*SD og MMC minnekort 
*Operativsystem: Windows Smartphone 2002
*GPRS, WAP
*Infrarød port
*Størrelse: 115 mm (h), 46 mm (b) 22 mm (d)
*Vekt: 127 g med batteri

## Eksterne lenker
* Smartphone History - ''HTC Canary''
Stacy Westfall

**Stacy Westfall** er en amerikansk profesjonell hestetrener. Hun var den første kvinnelige utøveren som deltok i og vant *[[Road to the Horse]]*-konkurransen.

I 2006 vant hun Quarter Horse Congress Free Style Reining mens hun red på den svarte Whizards Baby Doll både med og uten sadel. Da en video av rideturen ble postet på nettstedet hennes i februar 2008, ble det fort en 'viral'video, som fikk oppmerksomhet blant annet på Ellen DeGeneres talkshow. Westfall ble intervjuet på The Ellen DeGeneres Show den 14. mars 2008.

## Referanser


## Eksterne lenker
* 
* Video av 2006 Congress Free Style Reining-turen
Louisiana kunstmuseum

**Louisiana Museum of Modern Art** er et dansk museum for moderne kunst og ble innviet i Humlebæk 14. august 1958. Louisiana er ikke bare en samling av samtidskunst, men også et samspill mellom kunst, arkitektur og landskap. Med sine  årlige besøkende i henhold til tall fra 2012, er det et av Danmarks mest besøkte museer og blant de ti mest besøkte turistattraksjoner.

## Historie
Museet ble grunnlagt i 1958 av Knud W. Jensen, som ervervet villaen med det formål å etablere et museum for moderne kunst. Jensen var også museets direktør fram til sin død i 2000. Helt fra begynnelsen var det Jensens visjon å skape et museum med sjel og hvor kunsten skulle komme publikum i møte, ikke høystemt, men som noe som kommuniserte direkte med beskueren. Han understreket det betydningsfulle i behovet med «supplerende innhold» som kunne medvirke til å levendegjøre og berike miljøet.

Louisiana fikk sitt navn av hoffjegermester Alexander Brun. Han oppførte villaen i 1855. Den utgjør fremdeles hovedinngangen på museet, som har blitt utvidet flere ganger. Villaens navn er sannsynligvis inspirert av de i alt tre kvinner han rakk å gifte seg med – de het alle Louise! Knud W. Jensen valgte å beholde navnet fra dets landsted.

## Samlingen

Museets samling var opprinnelig overveiende dansk modernisme, men har siden blitt utvidet til moderne internasjonal kunst med kunstnere som Jean Arp, Max Ernst, Pablo Picasso og Andy Warhol. Samlingen teller over 3 500 verker. De omhandler tiden fra 1945 og fram til i dag. Samlingen inneholder stort sett alle sjangre, men hovedvekten er på maleri og skulptur. Foruten de nevnte finnes også Alberto Giacometti, Jean Dubuffet, Yves Klein, Andy Warhol, Robert Rauschenberg, Henry Moore, Asger Jorn, George Baselitz, Sigmar Polke, Anselm Kiefer og Per Kirkeby.

Det er årlig mellom fire og seks større utstillinger av moderne og samtidig kunst. Av andre aktiviteter kan nevnes film, konserter, barnehus, kafé og  museumsbutikk med kunstbøker, grafikk, plakater og design.

## Drift
Som privat statsanerkjent museum er Louisiana underlagt museumsloven. Museet mottar ca. 1/3 driftsstøtte fra Kulturministeriet og Kulturstyrelsen. Resten av inntektene kommer fra billettsalg og sponsorer. Som privat museum mottager Louisiana ingen offentlig støtte til å anskaffe seg kunstverker til samlingen.

Museets ledelse er som følgende:
* 1958 – 1991 Knud W. Jensen (museets stifter, død desember 2000.)
* 1991 – 1995 Steingrim Laursen
* 1995 – 1998 Lars Nittve
* 1998 – 2000 Steingrim Laursen
* 2000 – fortsatt Poul Erik Tøjner 

## Referanser


## Eksterne lenker
* 
* Kort om bygningens arkitektur
Italia under Vinter-OL 1948

**Italia under Vinter-OL 1948**. Femtisju sportsutøvere, femtifire menn og tre kvinner, fra Italia deltok i ni sporter under Vinter-OL 1948 i St. Moritz. Italia kom på tiendeplass med en gullmedalje. Nino Bibbia ble olympisk mester i skeleton. Det var Italias første medalje i et vinter-OL. Alpinisten Vittorio Chierroni var Italias flaggbærer under åpningsseremonien.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Baard Andreassen

**Baard Andreassen** (født 1964 på Andøya) er en norsk countrysanger og gitarist. Han registrert bandnavnet Western Comfort i 1989 
og bruker det fremdeles i enkelte sammenhenger. Opptrer mye som trubadur rundt om i Norge.

## Diskografi
* Cd`n *[[It Turns Me Inside Out]]*, 2007
* Dvd`n *Sommarminna* 2008

## Referanser